钦定古今图书集成/方舆汇编/职方典/第1289卷 > 郴州星野考
## 钦定古今图书集成/方舆汇编/职方典/第1289卷 > 郴州星野考

州属总

《左传》：“鹑尾为楚。”

《史记》：“翼轸荆州轸旁有小星曰长沙星。”

吴楚之疆，候在“荧惑，占于《鸟衡》。”

五车星，在毕北，五帝座也。东南中一星曰“司空” ，主镇星。楚分荆州。

《石氏星经》：南宫七帝，其精朱鸟，为七宿：井首、鬼目、柳喙、星颈、张、嗉、翼、翮、轸、尾、司夏、司火、司楚、玉衡星，主荆州。以五卯日候之，辛卯为桂阳。《象纬书》：北斗七星，魁四星为玑，璇杓三星为玉衡。石氏曰：“北斗第二天，璇星主楚。”

《晋书》，“翼轸楚荆州桂阳入轸六度。”

《唐书》：“翼、轸，鹑尾也。全楚之分。轸中一星主长沙，逾岭徼而南，为东瓯青丘之分。”

《宋天文志》：“太微垣三台六星，两两而居，其西近文昌二星曰上台，为司命，上主兖豫，下主荆扬。”